**DĖL TERITORIJOS TARP SENOSIOS SMILTELĖS G., MARIŲ G., SKIRVYTĖS G., KLAIPĖDOS VALSTYBINIO JŪRŲ UOSTO TERITORIJOS RIBOS, UPELIO G. IR MINIJOS G., KLAIPĖDOJE, DETALIOJO PLANO, PATVIRTINTO KLAIPĖDOS MIESTO SAVIVALDYBĖS ADMINISTRACIJOS DIREKTORIAUS 2014 M. LAPKRIČIO 17 D. ĮSAKYMU NR. AD1-3445 „DĖL TERITORIJOS TARP SENOSIOS SMILTELĖS G., MARIŲ G., SKIRVYTĖS G., KLAIPĖDOS VALSTYBINIO JŪRŲ UOSTO TERITORIJOS RIBOS, UPELIO G. IR MINIJOS G., KLAIPĖDOJE, DETALIOJO PLANO PATVIRTINIMO“, KOREKTŪROS SUPLANUOTOS TERITORIJOS DALYJE – ŽEMĖS SKLYPUI SENOSIOS SMILTELĖS G. 6B (TPD Nr. K-VT-21-23-221) SPRENDINIŲ DERINIMO**

Atsakymas į 2024 m. kovo 8 d. Klaipėdos miesto savivaldybės administracijos raštu Nr. REG319299 pateiktas pastabas.

**URBANISTIKOS IR ARCHITEKTŪROS SKYRIAUS PASTABOS**

|  |
| --- |
| **1. Vadovaujantis Kompleksinio teritorijų planavimo dokumentų rengimo taisyklių (toliau – Taisyklės) 257 punktu, planuojamos teritorijos ribos nustatomos planavimo organizatoriaus. Detaliojo plano ribos nustatytos sutampančios su sklypo riba. Planuojant naują, koreguojamame detaliajame plane nesuplanuotą įvažiavimą iš šiaurinės sklypo dalies, keičiami koreguojamame detaliajame plane nustatyti automobilių stovėjimo vietų sprendiniai.** |
| ***Atsakymas.***  Koreguojamo detaliojo plano sprendiniuose numatytas įvažiavimų skaičius patikslintas pagal Teritorijos tarp Senosios Smiltelės g., Marių g., Skirvytės g., Klaipėdos valstybinio jūrų uosto teritorijos ribos, Upelio g. ir Minijos g., Klaipėdoje, detaliojo plano sprendinius (patvirtintas Klaipėdos miesto savivaldybės administracijos direktoriaus 2014 m. lapkričio 17 d. įsakymu Nr. AD1-3445 „Dėl teritorijos tarp Senosios Smiltelės g., Marių g., Skirvytės g., Klaipėdos valstybinio jūrų uosto teritorijos ribos, Upelio g. ir Minijos g., Klaipėdoje, detaliojo plano patvirtinimo“). Sprendiniai patikslinti pagrindiniame bei inžinerinės infrastruktūros brėžiniuose ir aiškinamojo rašto 41, 43 psl. |
| **2. Erdviniuose duomenyse ir brėžinyje nesutampa servituto vieta.** |
| ***Atsakymas.***  Servituto viena brėžiniuose ir erdviniuose duomenyse sutampa. Brėžiniuose planuojamos teritorijos ribos atvaizdavimas rodomas sustambintas, todėl planuojamos teritorijos riba uždengė servitutą vakarinėje pusėje.  Atvaizdavimo aiškumui, pagrindiniame brėžinyje bei inžinerinės infrastruktūros brėžinyje planuojamos teritorijos riba patikslinta pavaizduojant ją atitrauką (offset), kad aiškiai matytųsi kiti sprendiniai. |
| **3. Nėra paaiškinta, kodėl keičiamas Nekilnojamojo turto registre įregistruoto servituto plotas ir vieta.** |
| ***Atsakymas.***  Aiškinamojo rašto 14 psl. pateiktas paaiškinimas dėl servituto ribų ir ploto pakeitimų: „Detaliojo plano sprendiniais sklype Nr. 1 yra nustatytas servitutas, skirtas tiesti, aptarnauti bei naudoti požemines, antžemines komunikacijas bei nurodyti inžinerinių tinklų koridoriai. Servitutas nustatytas esamų slėginių buitinių nuotekų tinklų aptarnavimui ir naudojimui bei elektros tinklų aptarnavimui ir naudojimui. Nekilnojamojo turto registre įregistruoto servituto riba ir plotas keičiami norint užtikrinti esamų elektros tinklų aptarnavimą ir naudojimą, nes sklypą kertanti elektros linija aptarnauja greta esančiame sklype, Senoji Smiltelės g. 4B esančius statinius (valčių garažai) į kuriuos elektros pasijungimas yra iš planuojamo sklypo.“ |
| **4. Aiškinamajame rašte bei pagrindiniame brėžinyje nurodyta Detaliajame plane nurodytų žemės naudojimo būdų keitimo tvarka neatitinka Taisyklių 2 priedo 5 punkto reikalavimų.** |
| ***Atsakymas.***  Aiškinamojo rašto 14 psl., 22 psl. bei pagrindiniame brėžinyje patikslinta žemės naudojimo būdų keitimo tvarka pagal Taisyklių 2 priedo 5 punkto reikalavimus: „Kai detaliajame plane nustatomas teritorijos naudojimo tipas ir nurodomi keli galimi žemės sklypo ar jo dalies žemės naudojimo būdai, pirmuoju įrašytas žemės sklypo naudojimo būdas yra prioritetinis, pagal jį nustatomas konkretus žemės sklypo ar jo dalies žemės naudojimo būdas tvirtinant detalųjį planą, kitais detaliajame plane pagal teritorijos naudojimo tipą nurodytais žemės naudojimo būdais žemės sklypo ar jo dalies žemės naudojimo būdai keičiami savivaldybės mero ar jo įgalioto savivaldybės administracijos direktoriaus sprendimu, Vyriausybės nustatyta tvarka informuojant visuomenę.“ |

**APLINKOSAUGOS SKYRIAUS PASTABOS**

|  |
| --- |
| **1. Detaliojo plano priklausomųjų želdynų normos pateikimas teritorijos naudojimo reglamente neatitinka Kompleksinio teritorijų planavimo dokumentų rengimo taisyklių 2 priedo 4 punkte nurodyto teritorijų naudojimo reglamento žymėjimo kai nustatomas ne vienas žemės sklypo naudojimo būdas. Jei Detaliajame plane nustatomi trys galimi žemės sklypo naudojimo būdai, tuomet turi būti nustatytos ir trys priklausomųjų želdynų ir želdinių teritorijų dalys procentais pagal teritorijų planavimo sąlygų išdavimo metu galiojančias priklausomųjų želdynų normas arba viena norma, kuri bus privaloma nepriklausomai nuo nustatyto žemės sklypo naudojimo būdo.** |
| ***Atsakymas.***  Detaliojo plano sprendiniuose (pagrindiniame bei inžinerinės infrastruktūros brėžiniuose) priklausomųjų želdynų normos pateikimas patikslintas pagal Kompleksinio teritorijų planavimo dokumentų rengimo taisyklių 2 priedo 4 punkte nurodytą teritorijų naudojimo reglamento žymėjimą kai nustatomas ne vienas žemės sklypo naudojimo būdas. Aiškinamasis raštas papildytas lentele, kurioje nurodytas mažiausias želdynams priskiriamas plotas nuo viso žemės sklypo ploto, proc. nustatomas kiekvienam galimam žemės naudojimo būdui.  Aiškinamojo rašto 17 psl. pateikta lentelė, kurioje nurodytas mažiausias želdynams priskiriamas plotas nuo viso žemės sklypo ploto, proc. galimam žemės naudojimo būdui.  Pagrindiniame brėžinyje, inžinerinės infrastruktūros brėžinyje bei aiškinamojo rašto 17 psl., 21 psl. ištrinta pastaba, kuri tapo netikslinga, patikslinus priklausomųjų želdynų normos pateikimą: „\* Mažiausias želdynams priskiriamas plotas nuo viso žemės sklypo ploto, proc. nustatytas pagal pirmąjį įrašytą žemės sklypo naudojimo būdą (prioritetinį). Nustatant kitus detaliajame plane pagal teritorijos naudojimo tipą nurodytus žemės naudojimo būdus žemės sklypo ar jo dalies žemės naudojimo būdus keičiant savivaldybės administracijos direktoriaus sprendimu, mažiausias želdynams priskiriamas plotas, proc. nustatomas konkrečiam žemės naudojimo būdui, vadovaujantis Priklausomųjų želdynų plotų normų apskaičiavimo tvarkos aprašu.“ |
| **2. Klaipėdos miesto savivaldybės vykdomo aplinkos oro monitoringo metu planuojamos teritorijos artimoje aplinkoje buvo ne kartą nustatytos kietųjų dalelių (KD10) ribinės vertės viršijimas. Klaipėdos miesto savivaldybės vykdomo triukšmo monitoringo metu planuojamos teritorijos artimoje aplinkoje ne kartą nustatyti dienos, vakaro, nakties triukšmo ribinių dydžio viršijimai. Atsižvelgiant į tai siūlome neplanuoti viešbučių paskirties pastatų, kad būtų apribotos galimos statinių paskirtys, kuriose būtų galima laikinai ar nuolat gyventi** |
| ***Atsakymas.***  Detaliojo plano sprendiniai patikslinti (pagrindinis brėžinys, aiškinamojo rašto 20 psl.), išbraukiant iš galimų statinių paskirčių viešbučių paskirties pastatus. |
| **3. Detaliojo plano aiškinamajame rašte rašoma, kad rekomenduojamos Detaliojo plano sprendinių neigiamo poveikio išvengimo, sumažinimo ar kompensavimo priemonės pateikiamos 4.11 lentelėje. Tačiau 4.11 lentelėje pateikiamos KD koncentracijų vertės.** |
| ***Atsakymas.***  Techninė klaida ištaisyta, patikslintas lentelės Nr. į 4.20 (aiškinamojo rašto 20 psl.). |
| **4. Atsižvelgiant į 2 punkte pateiktą informaciją aiškinamojo rašto 35 puslapyje prašome patikslinti informaciją: Įvertinus aplinkos triukšmo monitoringo ekvivalentinio garso slėgio lygio (vidutinio) duomenis bei kartografavimo duomenis planuojamoje teritorijoje norminis triukšmo lygis paskutiniais metais planuojame sklype neviršijamas. Įvertinus, kad ankstesniais metais (nurodyti konkrečius metus, kada nebuvo viršyta) (aplinkos monitoringo duomenimis) buvo norminių lyginių viršijimas dienos metu bei maksimalaus garso slėgio lygio (vidutinio) viršijimas sekančiose projektavimo stadijose esant poreikiui (prašome išbraukti „esant poreikiui“, nes tokie tyrimai reikalingi) tikslinga atlikti papildomus triukšmo matavimus.** |
| ***Atsakymas.***  Patikslinta pastraipa aiškinamojo rašto 35 psl.: „Įvertinus aplinkos triukšmo monitoringo ekvivalentinio garso slėgio lygio (vidutinio) duomenis bei kartografavimo duomenis planuojamoje teritorijoje norminis triukšmo lygis paskutiniais metais planuojame sklype neviršijamas. Įvertinus, kad ankstesniais metais (aplinkos monitoringo duomenimis) buvo norminių lyginių viršijimas dienos metu (2018 m. bei 2021 m.) bei maksimalaus garso slėgio lygio (vidutinio) viršijimas (dienos metu – 2018 m., 2019 m., 2021 m., 2022 m.; vakaro metu – 2018 m., 2019 m., 2022 m. bei nakties metu – 2018 m., 2022 m.) sekančiose projektavimo stadijose tikslinga atlikti papildomus triukšmo matavimus.“ |
| **5. Prie siūlomų želdinių tvarkymo priemonių ties medžiais „Baltažiedė robinija“ reikia nurodyti „kertamas“, nes ši rūšis įtraukta į invazinių rūšių sąrašą. Šios rūšies augalus reikia naikinti.** |
| ***Atsakymas.***  Detaliojo plano sprendiniuose (pagrindiniame bei inžinerinės infrastruktūros brėžiniuose ir aiškinamojo rašto 19 psl.) „Baltažiedė robinija“ nurodyta kaip kertamas medis. |
|  |

|  |
| --- |
| *Įvertinant tai, kad Detaliojo plano koregavimo sprendiniai, papildyti / patikslinti pagal derinančių institucijų pastabas, nekito iš esmės, teritorijų planavimo dokumentas pakartotinai viešai svarstyti neteikiamas, vadovaujantis Lietuvos Respublikos teritorijų planavimo įstatymo 37 straipsnio 3 ir 4 dalies nuostatomis.“* |

|  |  |
| --- | --- |
| Projekto vadovė | Lina Panavaitė |